4o C. BEVING RESPONSIO 



licet maxima premeretur paupertate , tameu luxuriae expertes non erant , ejusque 

 semel gustata , insana cupidine tenebantur. Imperatores enim exercitus , quo 

 sibi fidos deditosque facerent , liberaliter nimis liabebant , libidini eorum indul- 

 gebant (i). Romam autem reversi milites domi egestate urgebantur, quam non 

 tolerabant eequaliter homines , qui per plures annos omnibus libidinibus sese 

 involtitaverant. Prasterea omnes , quos egestas , flagitia , scelera patria pellebant , 

 Romam sicuti in sentinam confluebant } innumeri sine sede, sine patria, honesta 

 inhonestaque omnia quaestui habentes vagabantur. Illis diebus, quibus ludi ede- 

 bantur , custodes per urbem dispositi , ne siccarii generisque humani efferata faex , 

 raritate remanentium grassaretur (2). 



Romanus populus jam Scipionum tempore vere abjectissimus vocari potest. 

 Verum occupavit vos , castigat eum Licinius , nescio quac torpedo , quod 

 neque gloria movemini, neque flagitio , cunctaque praesenti ignavia mutatis, 

 abunde libertatis rati , quia tergis abstinetur , et hue ire licet atque illuc , munere 

 ditium dominorum (3). 



Nee tantum abjecta plebes rempublicam vexabat , sed nobiles , senatores. 

 Juvenes qui cum patria bona dilaceraverant , acre alieno ingenti conflato ad 

 onmia flagitia propensi erant (4). Hi pessimo cuique obnoxii, partim in discordiis 

 civilibus educati, partim ab aliis ad omnia facinora eruditi nihil acrius quam 

 bella civilia , caedes , ignem , rapinas expetere. Eo processerunt sceleratissimi 

 homines , ut in Calitinas conjuratione , ut cuique munus suum attributum erat , 

 ita filii familiarum, ex nobilitate maxima pars erat, parentes interficerent. Apud 

 homines inauditum scelus ! 



Jugurtha jussus a senatu Italia decedere , postquam Romam egressus est , 

 fertur saepe eo tacitus respiciens, postremo dixisse: Urbem venalem et mature 

 perituram , si emptorem invenerit. 



(i) Sallust. Jugurth. 44, 86. 



(3) Sueton. Octav. 4- 



(3) Salust. fragm. p. 21 3. ed. Brix.-Vellejus Puterc. a, 4- 



(4) Audicndus Sallustius. Catilin. XII. Postquam divitiae honor! esse coepere et eas gloria , 

 imperium , potentia sequebatur , hebescere virtus , paupertas probro haberi , innocentia pro 

 malivolentiaduci ccepit. Igitur ex diyitiis juvenum luxuria atque evaritia cum superbia invaserc: 

 rapere comsumere , sua parvi pendere aliena cupere , pudorem^ pudicitiam , divina atque 

 human a promiscue , nihil pensi atque moderati habere. 



